Diari Oficial de la Generalitat Valenciana


Sumari del DOGV 9524, del 01-02-2023 (2023/895)

RESOLUCIÓ de 26 de gener de 2023, de la Presidència de la Generalitat, per la qual s'atorga la declaració de festa d'interés turístic local de la Comunitat Valenciana a «Festes a Sant Antoni», de Moixent.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9524

Data del DOGV
:   01-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/895


Data del document
:   26-01-2023

Organisme emissor
:   Presidència de la Generalitat

Tipus de document
:   Resolució

Descriptors 

:   * turisme

RESOLUCIÓ de 26 de gener de 2023, de la Presidència de la Generalitat, per la qual s'atorga la declaració de festa d'interés turístic local de la Comunitat Valenciana a «Festes a Sant Antoni», de Moixent. [2023/895]  
Vista la sol·licitud presentada en la Direcció General de Turisme per l'Ajuntament de Moixent de data 14 de desembre de 2022, en què s'insta la declaració de festa d'interés turístic local de la Comunitat Valenciana, per a «Festes a Sant Antoni» de Moixent.  
Després de l'estudi de la documentació que consta en l'expedient i vista la proposta del director general de Turisme, mitjançant la qual es proposa resoldre favorablement la concessió de l'esmentada distinció, de conformitat amb el que es disposa en els articles 3.1 a, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de festa d'interés turístic local de la Comunitat Valenciana a «Festes a Sant Antoni» de Moixent.  
  
Segon  
Ordenar, amb data de la present resolució, la inscripció d'ofici de la declaració concedida en el Registre especial de festes, itineraris, publicacions i obres audiovisuals d'interés turístic de la Comunitat Valenciana, secció primera: festes d'interés turístic en els termes que assenyala l'article 9 del Decret 119/2006, de 28 de juliol.  
  
Tercer  
Ordenar la publicació de la present resolució en els termes establits en l'article 7 del Decret 119/2006, de 28 de juliol, així com en l'article 45.1 de la Llei 39/2015 d'1 d'octubre, del procediment administratiu comú de les administracions públiques.  
  
Contra el que es disposa en la present resolució, que esgota la via administrativa, es podrà interposar potestativament un recurs de reposició davant el mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen fer ús, si escau, de qualsevol altre que estimen procedent.  
  
  
València, 26 de gener de 2023.- El secretari autonòmic de Turisme (p. d. R 17.02.2022, del president de la Generalitat; DOGV 21.02.2022): Francesc Colomer Sánchez.